b'\n_START_ARTICLE_\nKary Mullis\n_START_SECTION_\nRani \xc5\xbeivot i obrazovanje\n_START_PARAGRAPH_\nMullisov rodni grad je Lenoir, Sjeverna Karolina, a ro\xc4\x91en je 28. prosinca 1944. Njegovi roditelji su bili farmeri iz ruralnih podru\xc4\x8dja. Kao diejte, bio je fasciniran promatranjem \xc5\xbeivotinja i kukaca u prirodi. Odrastao je u Columbiji, Sjeverna karolina, gdje je poha\xc4\x91ao srednju \xc5\xa1kolu Dreher._NEWLINE_Mullis je postao bakalareus na znanstvenom polju kemije na Institutu tehnologije u Georgiji, Atlanta, 1966., nakon \xc4\x8dega se o\xc5\xbeenio i zapo\xc4\x8deo raditi. Stekao je i titulu magistra biokemije na University of California, Berkeley 1972.; njegovo istra\xc5\xbeivanje se usredoto\xc4\x8dilo na sintezu struktura proteina.\n_START_SECTION_\nKarijera\n_START_PARAGRAPH_\nMullis se okrenuo pisanje fikcije, ali je odustao te postao biokemi\xc4\x8dar na medicinskoj \xc5\xa1koli u Kansas Cityju. Nakon toga je radio u pekarnici dvije godine. Mullis se ponovno vratio znanosti na nagovor prijatelja Thomasa Whitea, koji mu je na\xc5\xa1ao posao u poduze\xc4\x87u biotehnologije Cetus Corporation u Emeryvilleu, Kalifornija. Mullis je radio kao kemi\xc4\x8dar DNK sedam godina. U tom razdoblju je 1983. izumio svoju hvaljenu Polimeraznu lan\xc4\x8danu reakciju (PLR). Nakon \xc5\xa1to je napustio Cetus 1986., Mullis je bio ravnatelj molekularne biologije za Xytronyx, Inc. u San Diegu dvije godine. Mullis je bio konzultant za nukleinsku kiselinu za nekoliko korporacija._NEWLINE_1992., Mullis je osnovao poduze\xc4\x87e sa namjerom prodavanja dijelova dragulja koji su sadr\xc5\xbeavali uve\xc4\x87anu DNK preminulih slavnih li\xc4\x8dnosti, kao \xc5\xa1to su Elvis Presley i Marilyn Monroe. Mullis je tako\xc4\x91er \xc4\x8dlan povjerenstva ameri\xc4\x8dkog festivala znanosti i in\xc5\xbeenjerstva.\n_START_SECTION_\nPLR i drugi izumi\n_START_PARAGRAPH_\n1983., Mullis je radio za Cetus Corp. kao kemi\xc4\x8dar. Mullis navodi da je tog prolje\xc4\x87a jednom vozio sa djevojkom po no\xc4\x87i, koja je tako\xc4\x91er bila kemi\xc4\x8darka u Cetusu, kada je dobio ideju za upotrebu prajmera kako bi odvojio \xc5\xbeeljenu DNK sekvencu te ju kopirao uz pomo\xc4\x87 DNK polimeraze, tehnika koja bi dozvolila kopiranje malog dijeli\xc4\x87a DNK neograni\xc4\x8deno puno puta. Cetus je odvojio Mullisa od svojih obi\xc4\x8dnih projekata kako bi se koncentrirao na razvoj PLR-a. Mullis je uspio u demonstriranju PLR-a 16. prosinca 1983. Ipak, usprkos Nobelovoj nagradi, izjavio je da "taj uspjeh nije bila nikakva utjeha jer je njegova djevojka ranije prekinula s njim, Jenny" te da se "osje\xc4\x87ao usamljenim". Dobio je 10.000 $ nagrade od Cetusa za svoj izum._NEWLINE_Tada\xc5\xa1nja komplikacija je le\xc5\xbeala u tome \xc5\xa1to je DNK polimeraza bila uni\xc5\xa1tena zbog velike temperature prilikom svakog ciklusa repliciranja. 1986., Mullis je po\xc4\x8deo koristiti Thermophilus aquaticus (Taq) DNK polimerazu kako bi poja\xc4\x8dao segmente DNK. Ona je bila otporna na toplinu i bilo je dovoljno dodati ju samo jednom, zbog \xc4\x8dega je tehnika postala isplativa i rutinska. Biokemija, molekularna biologija, genetika, medicina i forenzika su do\xc5\xbeivjele revolucije zahvaljuju\xc4\x87i tom izumu._NEWLINE_Mullis je tako\xc4\x91er izumio plastiku osjetljivu na ultraljubi\xc4\x8dasto zra\xc4\x8denje koja mijenja boju prilikom osvjetljavanja, te je radio i na mobiliziranju imunolo\xc5\xa1kog sustava kako bi se neutralizirali patogeni i toksini, \xc5\xa1to je dovelo do stvaranja Altermunea LLC. M\n_START_SECTION_\nPriznanje za PLR\n_START_PARAGRAPH_\nH. Gobind Khorana i Kjell Kleppe su ve\xc4\x87 ranije opisali sli\xc4\x8dnu tehniku kao PLR. Uz pomo\xc4\x87 popravne replikacije, Kleppe je udvostru\xc4\x8dio i potom utrostru\xc4\x8dio malenu sinteti\xc4\x8dku molekulu uz pomo\xc4\x87 dva prajmera i DNK polimeraze. Mullis je pak izumio polimerazu otpornu na toplinu, \xc5\xa1to je dozvolilo eksponencijalno pove\xc4\x87anje velikih koli\xc4\x8dina bilo koje \xc5\xbeeljene DNK sekvence iz iznimno slo\xc5\xbeenog predlo\xc5\xa1ka._NEWLINE_Mnogi su znanstvenici pisali da "puni potencijal PLR-a nije ostvaren" sve do Mullisa 1983., te da njegove kolege nisu shvatile va\xc5\xbenost tog istra\xc5\xbeivanja. Cetus je za 300 milijuna $ prodao patent Hoffmann-La Rocheu._NEWLINE_Antropolog Paul Rabinow je priznao da je "PLR klasi\xc4\x8dan primjer timskog rada me\xc4\x91u znanstvenicima", te naveo da je Mullis iskoristio potencijale ranije uspostavljenih, ali neiskori\xc5\xa1tenih koncepata.\n_START_SECTION_\nOsobni pogledi\n_START_PARAGRAPH_\nMullis je izjavio da je neprestana potraga za \xc5\xa1to vi\xc5\xa1e sredstava i ostajanje unutar ustaljenih dogmi \xc5\xa1tetilo znanosti. Vjeruje da "znanost prakticiraju ljudi koji su ovisni o tome da budu pla\xc4\x87eni za ono \xc5\xa1to \xc4\x87e tek otkriti" a ne za ono \xc5\xa1to \xc4\x87e to istra\xc5\xbeivanje proizvesti u stvarnosti. Mullisa su opisivali kao "nestrpljivog i impulzivnog istra\xc5\xbeiva\xc4\x8da" koji izbjegava laboratorije te umjesto toga radije razmi\xc5\xa1lja o istra\xc5\xbeivanju dok vozi i surfa._NEWLINE_U svojoj autobiografiji iz 1998., Mullis je izrazio neslaganje sa znanstvenim dokazima koji podupiru globalno zatopljenje i ozonske rupe, u dokaze da HIV uzrokuje AIDS, te je izrazio vjerovanje u astrologiju. Mullis tvrdi da su globalno zatopljenje i HIV/AIDS povezani sa zavjerama ekologista, vladinih agencija i znanstvenika koji poku\xc5\xa1avaju sa\xc4\x8duvati svoje karijere i zaraditi novac, a ne sa znanstvenim dokazima. Mullis je izazvao kontroverze zbog sura\xc4\x91ivanjem sa slavnim osporavateljem AIDS-a, Peterom Duesbergom, zbog tvrdnje da je AIDS samo proizvoljna dijagnoza koja se koristi jedino kada je prona\xc4\x91u antitijela HIV-a u tijelu pacijenta. Znanstveni konsenzus oko Duesbergove hipoteze je da se radi o pseudoznanosti a da je globalno zatopljenje velikim dijelom uzrokovano ljudskim aktivnostima._NEWLINE_Mullis je napisao predgovor za knjigu \xc5\xa0to ako je sve \xc5\xa1to ste mislili da znate o AIDS-u pogre\xc5\xa1no? (autorica Christine Maggiore), koja je nijekala postojanje AIDS-a a kasnije i sama preminula od bolesti uzrokovane AIDS-om. New York Times je u jednom \xc4\x8dlanku naveo Mullisa kao jednog od nekolicine znanstvenika koji, nakon uspjeha na jednom polju istra\xc5\xbeivanja, su krenuli sa neosnovanim, katkad bizarnim izjavama na drugim podru\xc4\x8djima. Skeptical Inquirer je u jednom \xc4\x8dlanku opisao Mullisa kao "znanstvenu osobu koja nije\xc4\x8de AIDS ali nikada nije provela ikakvo znanstveno istra\xc5\xbeivanje HIV-a ili AIDS-a".\n_START_SECTION_\nUporaba LSD-a\n_START_PARAGRAPH_\nMullis je u intervjuu 1994. izjavio: "U 1960-ima i ranim 1970-ima uzimao sam puno LSD-a. Puno ljudi iz Berkeleyja ih je uzimalo. Za mene je to bilo iskustvo koje pro\xc5\xa1iruje um. Definitivno je bilo va\xc5\xbenije nego ijedan te\xc4\x8daj koji sam poha\xc4\x91ao." Albert Hofmann je rekao da je Mullis izjavio da mu je "LSD pomogao razviti PLR." Mullis je tijekom intervjua za BBC izjavio: "\xc5\xa0to da nisam nikada uzeo LSD; bi li svejedno izumio PLR? Ne znam, doista ne znam. Sumnjam."\n_START_SECTION_\nVanzemaljski \xc5\xbeivot\n_START_PARAGRAPH_\nMullis navodi da je jednom stigao u svoju kolibu u \xc5\xa1umi u Sjevernoj Kaliforniji oko pono\xc4\x87i 1985., te je vani primjetio ispod drveta ne\xc5\xa1to \xc5\xa1to je svjetlilo, a izgledalo je na rakuna sa crnim o\xc4\x8dima. Rakun je navodno govorio i rekao "Dobra ve\xc4\x8der, doktore", a on je odgovorio sa "Bok". Mullis je kasnije razmi\xc5\xa1ljao da je rakun bio neka "vrsta holografske projekcije i da je multidimenzionalna fizika na makroskopskoj razini mo\xc5\xbeda odgovorna". Mullis je osporio da je LSD imao ikakve veze s tim doga\xc4\x91ajem.\n_START_SECTION_\nOsobni \xc5\xbeivot\n_START_PARAGRAPH_\nMullis u\xc5\xbeiva u surfanju na valovima. Bio je tri puta o\xc5\xbeenjen. Ima troje djece od dvije biv\xc5\xa1e supruge.'